|  |  |  |  |  |  |  |
| --- | --- | --- | --- | --- | --- | --- |
| Vår saksbehandler: Benedicte Helgesen Bergseng | | | Vår dato:  26.08.2015  Vårreferanse:  2015/32 | | Deres dato:    Deres referanse: | Restaurant-og-mat.png |
|  |  |  | |  | | |

Innkalling til rådsmøte nr. 4 2015

**Dato: 03.09.15**

**Tid: 09:00 – 15:00**

**Sted: Utdanningsdirektoratet, 1. etg møterom 4**

Dagsorden:

27.4.2015 Godkjenning av innkalling og dagsorden

28.4.2015 Godkjenning av referat fra rådsmøte nr. 3/2015

29.4.2015 Høringer

30.4.2015 Møte om utprøving av økt innflytelse på læreplaner Vg3

31.4.2015 Møte mellom FRRM og FRTIP om industriteknologifaget

32.4.2015 Gjennomgang av tilbudsstrukturen og utviklingsredegjørelse

33.4.2015 Nyoppnevning av faglige råd 2016-2019

34.4.2015 Møteplan våren 2016

35.4.2015 Orienteringssaker

36.4.2015 Eventuelt

**27.4.2015 Godkjenning av innkalling og dagsorden**

**Forslag til vedtak:**

Godkjennes

**28.4.2015 Godkjenning av referat fra rådsmøte nr. 3/2015**

**Forslag til vedtak:**

Godkjennes

Saksdokumenter (vedlagt):

* Referat fra rådsmøte nr. 3/2015

**29.4.2015 Høringer**

**- Høring – kryssløp fra Vg2 design og tekstil til Vg3 industrisømfaget**

Utdanningsdirektoratet har sendt på høring forslag om kryssløp fra Vg2 design og tekstil til Vg3 industrisømfaget. Forslaget innebærer at elever som har tatt Vg2 design og tekstil kan tegne lærekontrakt i Vg3 industrisømfaget.

Frist for å sende inn høringsuttalelser er 30. september 2015.

Saksdokumenter:

* Høringsbrev:<http://www.udir.no/Regelverk/Horinger/Saker-ute-pa-horing/Horing---krysslop-fra-Vg2-design-og-tekstil-til-Vg3-industrisomfaget/>
* **Høring - NOU 2015: 8 Fremtidens skole - Fornyelse av fag og kompetanser**

Utvalget som skulle utrede fremtidens kompetansebehov og innholdet i skolen, leverte sin innstilling, NOU 2015: 8 Fremtidens skole, til kunnskapsministeren 15. juni 2015.

Kunnskapsdepartementet har sendt NOU 2015: 8 Fremtidens skole - Fornyelse av fag og kompetanser på høring

På bakgrunn av utviklingstrekkene anbefaler utvalget fire kompetanseområder som grunnlag for fornyelse av skolens innhold:

* fagspesifikk kompetanse
* kompetanse i å lære
* kompetanse i å kommunisere, samhandle og delta
* kompetanse i å utforske og skape

Sekretariatets vurdering er at NOUen ikke tar opp spesifikke problemstillinger og forslag rettet inn mot fag- og yrkesopplæringen og det enkelte utdanningsprogrammet. Utredningen tar opp mer overordnede problemstillinger og forslag rettet inn mot hele det norske skolesystemet.

Rådets arbeidsutvalg (AU) ber rådet vurdere om det er enkelte saker som rådet bør poengtere i et evt. høringssvar.

Saksdokumenter (lenke):

* høringsbrev:

<https://www.regjeringen.no/no/dokumenter/horing---nou-2015-8-fremtidens-skole.-fornyelse-av-fag-og-kompetanser/id2422874/>

**30.4.2015 Møte om utprøving av økt innflytelse på læreplaner Vg3**

Felles møte med FRRM, FRBA, FREL og FRTIP om utprøvingen av innflytelse på Vg3-læreplaner.

**31.4.2015 Møte mellom FRRM og FRTIP om industriteknologifaget**

FRRM har bedt om møte med FRTIP om behovet for fordypning i Vg2 industriteknologifaget etter produkt, for eksempel mat, olje, kompositt.

**32.4.2015 Gjennomgang av tilbudsstrukturen og utviklingsredegjørelsen**

Rådet har invitert Asgeir Skålholt fra NIFU for en diskusjon om hovedutfordringene innen utdanningsprogrammet, ref. vedtak fra rådsmøte nr. 3/2015.

AU ber rådet gjennomgå resultatet fra rådets to arbeidsgrupper, og bli enige om innspill til rådets utviklingsredegjørelse del 1. Frist for levering til Utdanningsdirektoratet er 15. oktober.

Videre ber AU rådet vurdere om arbeidsgruppe Vg2 matfag skal videreføres etter behov for perioden fram mot levering av utviklingsredegjørelsen del 2. Hensikten er at arbeidsgruppen skal kunne bistå rådet i vurderingen om behov for endringer i tilbudsstrukturen.

* Orienteringssaker om arbeidet med gjennomgang av tilbudsstrukturen

Orientering fra fellesmøtet på Maarud gård 26.-27.08.2015.

Status om yrkesfaglige utvalg: Utvalgene er nå komplett, og medlemslisten finner dere under fanen «Tilbudsstruktur» på fagligerad.no. Utvalgene gjennomførte sine første møter i uke 34. Utdanningsdirektoratet sikter på å legge ut mer informasjon om møtene i de yrkesfaglige utvalgene på denne nettsiden.

Saksdokumenter:

* Notat fra arbeidsgruppe Vg2 matfag (vedlagt)
* Referat fra møte i arbeidsgruppe Vg2 kokk- og servitørfag 11.05.15 (vedlagt)
* Oversikt over medlemmer i yrkesfaglig utvalg (lenke):

<http://fagligerad.no/tilbudsstruktur/>

**33.4.2015 Nyoppnevning av faglige råd**

Sekretariatet viser til vedtak fra SRY-møte 11.06.2015 til sak om oppnevning av faglige råd 2016-2019. SRY ber de faglige rådene drøfte følgende spørsmålene til diskusjon:

- Hvor godt har de faglige rådene fungert i oppnevningsperioden 2012-2016?

- I hvilken grad er mandat og sammensetningen av de faglige rådene egnet til å følge opp intensjonen med trepartssamarbeidet?

- Er det behov for å legge til eller trekke fra elementer i mandatet til de faglige rådene?

- Er det behov for å revidere retningslinjene for trepartssamarbeidet mellom SRY, de faglige rådene og Utdanningsdirektoratet?

Saken fremmes i SRY sammen med rådens innspill i oktober.

AU har behandlet saken, og ber rådet særlig vurdere om det er nødvendig at de faglige rådene leverer utviklingsredegjørelser to ganger i året. Videre foreslår AU at rådet spiller inn endring i mandat om at de faglige rådene skal ha avgjørende innflytelse på læreplaner fra Vg1 tom. Vg3-nivå.

Frist for innspill er 10. oktober

Saksdokumenter:

* Covernotat (vedlagt)
* [Mandat for de faglige rådene](http://www.udir.no/Spesielt-for/Fag-og-yrkesopplaring/Faglige-rad/Mandat-for-faglige-rad/)
* [Retningslinjene for samarbeidet mellom SRY, faglige råd og Utdanningsdirektoratet](http://www.udir.no/Upload/Retningslinjer_for_trepartssamarbeidet.pdf?epslanguage=no)

**34.4.2015 Møteplan våren 2016**

Forslag:

Møte 1: Første halvdel februar

Møte 2: Siste halvdel mars – første halvdel april

Møte 3: Medio juni

**35.4.2015 Orienteringssaker**

* Orientering fra Udir
* Orientering fra rådsmedlemmer
* Innspill til NOU om karriereveiledning
* Deltakelse på møter og konferanser
* Fellesmøtet 26. og 27.08.15 på Maarud gård
* Flytskjema (vedlagt)

**Forslag til vedtak:**

Rådet tar sakene til orientering.

**36.4.2015 Eventuelt**